ད་ལོའི་སྤྱི་ཟླ༦པར་ལྗོངས་ཡོངས་ཀྱི་གྲོང་ཚོའི་རྩ་འཛུགས་སྐབས་བརྗེ་འདེམས་བསྐོའི་ལས་དོན་འགོ་ཚུགས་ཚུན།གྲོང་ཁྱེར༼ས་ཁུལ༽ཁག་གིས་གྲ་སྒྲིག་ལས་དོན་ཏན་ཏིག་སྤེལ་བ་དང་རྩ་འཛུགས་འགོ་ཁྲིད་ཀྱི་འགན་སྲུང་ནུས་ལྡན།ལག་བསྟར་བརྒྱུད་རིམ་ཁྲིམས་ལུགས་དང་མཐུན་ལ་གོ་རིམ་ལྡན་པ།འདེམས་བསྐོའི་འབྲས་བུའི་ཕན་འབྲས་མངོན་གསལ་དོད་པ་བཅས་བྱུང་ནས།གཞི་རིམ་རྩ་འཛུགས་འཛུགས་སྐྱོང་ལ་ཤུགས་སྣོན་རྒྱག་ཆེད་དང་ལྗོངས་ཡོངས་ཀྱི་དཔལ་འབྱོར་ལེགས་ལ་མྱུར་བའི་སྒོ་ནས་གོང་འཕེལ་འགྲོ་རྒྱུར་རྩ་འཛུགས་ཀྱི་རྨང་གཞི་བརྟན་པོ་བཏིང་ཡོད།ད་བར་ལྷ་ས་གྲོང་ཁྱེར་དང་གཞིས་རྩེ་གྲོང་ཁྱེར་ཕུད་དེ་མིན་གྲོང་ཁྱེར༼ས་ཁུལ༽ལྔའི་གྲོང་ཚོའི་རྩ་འཛུགས་ཀྱི་སྐབས་བརྗེ་འདེམས་བསྐོའི་ལས་དོན་ལེགས་སྒྲུབ་ཟིན་པ་རེད།